RAM จับมือ “THG-VIBHA” ลงทุน “รพ.ธนบุรี รังสิต” มูลค่า 2.7 พันลบ. เปิดบริการ Q2/68
RAM จับมือ “THG-VIBHA-กลุ่มแพทย์” ร่วมลงทุนในโครงการ “รพ.ธนบุรี รังสิต” มูลค่าราว 2.7 พันลบ. คาดเปิดบริการช่วงไตรมาส 2/68
RAM จับมือ “THG-VIBHA-กลุ่มแพทย์” ร่วมลงทุนในโครงการ “รพ.ธนบุรี รังสิต” มูลค่าราว 2.7 พันลบ. คาดเปิดบริการช่วงไตรมาส 2/68
9 มี.ค. 2565

บริษัท ธนบุรี เฮลท์แคร์ กรุ๊ป จำกัด (มหาชน) หรือ THG, บริษัท โรงพยาบาลรามคำแหง จำกัด (มหาชน) หรือ RAM, บริษัท โรงพยาบาลวิภาวดี จำกัด (มหาชน) หรือ VIBHA และ กลุ่มแพทย์ จะเข้าร่วมลงทุนในโครงการโรงพยาบาลธนบุรี รังสิต
ทั้งนี้โครงการฯจะดำเนินการใต้บริษัทร่วมทุนซึ่งจะจัดตั้งใหม่ มีทุนจดทะเบียนจำนวน 2,700 ล้านบาท โดยมีผู้ถือหุ้น 4 ราย ได้แก่ THG  จำนวน 8,100,000 หุ้น คิดเป็น 30% RAM จำนวน 10,800,000 หุ้น คิดเป็น 40% กลุ่มแพย์ จำนวน 5,400,000 หุ้น คิดเป็น 20% และ VIBHA จำนวน 2,700,000 หุ้น คิดเป็น 10%
โดยบริษัทร่วมทุน จะก่อสร้างโรงพยาบาลธนบุรี รังสิต เป็นโรงพยาบาลประเภทตติยภูมิจำนวน 250 เตียง บนที่ดิน 20-0-0.8 ไร่ ตั้งอยู่บริเวณโครงการ Jin Wellbeing County ติดถนนพหลโยธิน (ทล.1) บริเวณกม.36+550 ตำบลคลองหนึ่ง อำเภอคลองหลวง จังหวัดปทุมธานี ซึ่งปัจจุบันที่ดินดังกล่าวเป็นกรรมสิทธิ์ ของ THG
ทั้งนี้ บริษัทร่วมทุนจะก่อสร้างโรงพยาบาลธนบุรีรังสิต เป็นอาคารสูง 13 ชั้น พื้นที่ 38,200 ตร.ม. โดยจะประกอบด้วย
1) ห้องตรวจผู้ป่วยนอก 80 ห้อง
2) ห้องพักป่วย 250 เตียง
3) ห้องผ่าตัด 5 ห้อง
4) ห้องผู้ป่วยวิกฤต 25 เตียง
5) ห้องแล็บ 1 ห้อง
6) ห้อง MRI 1 ห้อง
7) ห้อง CT SCAN 1 ห้อง
8) อาคารจอดรถ 215 คัน
สำหรับแหล่งที่มาของเงินทุนสำหรับเข้าลงทุนในโครงการโรงพยาบาลธนบุรี รังสิต ของ THG มาจาก 2 ส่วน ได้แก่
1) THG จะจำหน่ายที่ดินของบริษัทฯ ตามโฉนดที่ดินเลขที่ 184903, 184904, 184905 และ 184906 รวมจำนวน 4 โฉนด เนื้อที่รวมเท่ากับ 20-0-0.8ไร่ หรือ 8,000.8 ตารางวา ให้แก่บริษัทร่วมทุนเพื่อใช้ชำระค่าหุ้นแทนเงินสด ซึ่งถือเป็นการแปลงสินทรัพย์เป็นทุนจดทะเบียนตามมูลค่าที่ตราไว้ของหุ้นบริษัทร่วมทุนโดยมีมูลค่า 584.00 ล้านบาท
2) THG จะใช้เงินทุนหมุนเวียนภายในบริษัทฯ ชำระค่าหุ้นของบริษัทร่วมทุนเพิ่มเติมอีกจำนวน 226.00 ล้านบาท
ทั้งนี้ การลงนามในสัญญาข้อตกลงระหว่างผู้ถือหุ้น (Shareholders Agreement) ภายในมิถุนายน 65 และจัดตั้งบริษัทร่วมทุน พร้อมทั้งดำเนินการโอนที่ดิน และชำระค่าหุ้น ภายในมิถุนายน 2565
ขณะที่การออกแบบต่าง ๆ และดำเนินการเกี่ยวกับการยื่นรายงานผลกระทบสิ่งแวดล้อม(Environment Impact Assessment: EIA) และการขออนุญาตก่อสร้างอาคารภายในธันวาคม 65 และการประมูลหาผู้รับเหมาก่อสร้าง รวมถึงงานเสาเข็ม งานโครงสร้างอาคารงานระบบวิศวกรรมประกอบอาคารภายในไตรมาสที่ 1/66
โดยการดำเนินการก่อสร้าง รวมถึงงานเสาเข็มงานโครงสร้างอาคารงานระบบวิศวกรรมประกอบอาคาร (โดยงานระบบวิศวกรรมประกอบอาคาร จะเริ่มก่อสร้างในปี 2566)ตกแต่งภายใน และงานภูมิทัศน์ภายในมิถุนายน 66
ส่วนการขออนุญาตที่เกี่ยวข้องกับการเปิดใช้อาคารและการเปิดใช้สถานพยาบาล ภายในไตรมาส 1/68 และการเตรียมความพร้อมในการเปิดดำเนินการ ภายในไตรมาส 1/68
ทั้งนี้ คาดโรงพยาบาลธนบุรีรังสิต เปิดดำเนินการ ภายในไตรมาส 2/68